CELEX: 62010FN0021
Language: sl
Date: 2010-03-31 00:00:00
Title: Zadeva F-21/10: Tožba, vložena 31. marca 2010 – Marcuccio proti Komisiji

19.6.2010   
            
            
               SL
            
            
               Uradni list Evropske unije
            
            
               C 161/57
            
         
      Tožba, vložena 31. marca 2010 – Marcuccio proti Komisiji
      (Zadeva F-21/10)
      (2010/C 161/92)
      Jezik postopka: italijanščina
      
         Stranki
      
      
         Tožeča stranka: Luigi Marcuccio (Tricase, Lecce) (zastopnik: G. Cipressa, odvetnik)
      
         Tožena stranka: Evropska komisija
      
         Predmet in opis spora
      
      Razglasitev ničnosti odločbe o zavrnitvi predloga tožeče stranke za povračilo škode, ki ji je nastala, ker je tožena stranka opomin za plačilo stroškov odvetnika, ki jo je zastopal v zadevi T-241/03, poslala odvetniku, ki je zastopal tožečo stranko v navedeni zadevi, in ne tožeči stranki.
      
         Predlogi tožeče stranke
      
      
                  —
               
               
                  Razglasi naj se ničnost odločbe zaradi molka organa, zaradi katere je bil zavrnjen predlog z dne 23. februarja 2009;
               
            
                  —
               
               
                  če je potrebno, naj se razglasi ničnost akta, v kakršni koli obliki, o zavrnitvi pritožbe z dne 14. septembra 2009 zoper odločbo o zavrnitvi predloga z dne 23. februarja 2009;
               
            
                  —
               
               
                  če je potrebno, naj se razglasi ničnost dopisa z dne 1. decembra 2009, sestavljenega v francoskem jeziku, ki ga je tožeča stranka prejela 19. januarja 2010 in ki mu je bil priložen prevod v italijanski jezik;
               
            
                  —
               
               
                  Komisiji naj se naloži povračilo premoženjske in nepremoženjske škode, ki je tožeči stranki neupravičeno nastala zaradi sestave in odposlanja dopisa z dne 4. decembra 2006 odvetniku, ki jo je zastopal v zadevi T-241/03, tako da se ji naloži, naj tožeči stranki nakaže znesek 10 000 EUR ali znesek, za katerega bo Sodišče za uslužbence menilo, da je pošten in pravičen;
               
            
                  —
               
               
                  Komisiji naj se naloži, da tožeči stranki plača zamudne obresti na znesek 10 000 EUR, ki tečejo od dneva po tem, ko je Komisija prejela predlog z dne 23. februarja 2010, do celotnega plačila navedenega zneska, v višini 10 % letno in z letno kapitalizacijo;
               
            
                  —
               
               
                  toženi stranki naj se naloži plačilo stroškov.